EkBass/fiwiki-20250220-pages-articles huggingface dataset:
Betty Davis

Betty Davis (26. heinäkuuta 1945 Durham, Pohjois-Carolina – 9. helmikuuta 2022https://www.rollingstone.com/music/music-news/betty-davis-dead- obit-1297372/) oli afroamerikkalainen funk-artisti ja valokuvamalli. Hänet tunnetaan myös Miles Davisin vaimona. Betty Davisin musiikki on vahvasti seksuaalisuutta korostavaa, mistä johtuen hän sai kokea vainoa konservatiivisten piirien taholta. Hänet tunnetaan naisena, jonka sanottiin olleen liian villi Miles Davisin vaimoksi. Hänen levytyksensä ovat edistäneet tätä imagoa. Davisin laulutyyli on hyvin eläytyvä ja hän käyttää naislaulajalle epätyypillisen karheaa ääntä. Betty Davisin sanotaan saaneen Miles Davisin innostumaan rock-musiikista. Bettyn levyt edustavat funk rock tyyliä, jossa torvisektiota ei yleensä käytetä ja sähkökitarariffeillä on vahva osuus. Levyistä tunnetuin on debyyttilevy (1973), joka tehtiin erittäin nimekkään muusikkokaartin kanssa. Mukana on esimerkiksi basisti Larry Graham, kitaristi Neal Schon, rumpali Gregg Errico, muita muusikoita Grahamin yhtyeestä sekä Tower of Powerista ja taustalaulajina Pointer Sisters. Levy oli tyyliltään mustan ja valkoisen musiikin välimaastosta, muttei menestynyt kummankaan kohderyhmän keskuudessa. Ensimmäistä levyä seurasi vähemmän tunnettujen muusikoiden kanssa tehdyt levyt They Say I'm Different (1974) sekä Nasty Gal (1975). Vuonna 1979 tehtiin vielä yksi levyllinen materiaalia, joka julkaistiin kuitenkin vasta 1990-luvulla. Davis on toiminut myös tuottajana ja lauluntekijänä ainakin omalla singlellään Shut Off the Light (1975). == Levyt == ===Albumit=== * Betty Davis (Just Sunshine, 1973) * They Say I'm Different (Just Sunshine, 1974) * Nasty Gal (Island, 1975) * Hangin' Out In Hollywood (levytetty 1979, julkaistu 1995) * Crashin' From Passion (sisällöltään sama kuin Hangin' Out In Hollywood, 1996) ===Kokoelmat=== * Anti Love: The Best of Betty Davis (2000) * This Is It! (2005) === Singlet === muun muassa: * Shut Off the Light / "He Was a Big Freak" (Island USA 2011) (1975) == Lähteet == Luokka:Yhdysvaltalaiset funklaulajat Luokka:Yhdysvaltalaiset mallit Luokka:Miles Davis Luokka:Vuonna 1945 syntyneet Luokka:Vuonna 2022 kuolleet
Jimmy Castor

thumb|Jimmy Castor vuonna 1972. Jimmy Castor (23. tammikuuta 1940 New York, New York – 16. tammikuuta 2012 Henderson, Nevada) oli yhdysvaltalainen funk- artisti. Castor oli mukana musiikkibisneksen huipulla jo 1950-luvulla, jolloin hän työskenteli Franke Lymonin doo-wop-yhtyeen kanssa. 1970-luvulla Castor tunnettiin oman yhtyeensä, Jimmy Castor Bunchin, johtomiehenä. Hänen maineensa perustuu tuon ajan muutamiin hyvän vastaanoton saaneisiin singleihin ja albumeihin. Maineikkain levy on It’s Just Begun (1972). Sen nimikkoraitaa sekä kappaletta ”Troglodyte” on käytetty monissa elokuvissa ja samplattu hip hop -kappaleisiin. == Albumit == * Hey Leroy (1967) * It's Just Begun (1972) * Phase 2 (1972) * Dimension 3 (1973) * The Jimmy Castor Bunch featuring The Everything Man (1974) * Butt of Course... (1975) * Supersound (1975) * E-Man Groovin' (1976) * Maximum Stimulation (1977) * Let It Out (1978) * The Jimmy Castor Bunch (1979) * I Love Monsters (1979) * C (1980) * The Return of Leroy (1983) * The Everything Man-The Best of The Jimmy Castor Bunch (1995) == Lähteet == Luokka:Yhdysvaltalaiset funkmuusikot Luokka:Yhdysvaltalaiset laulajat Luokka:Vuonna 1940 syntyneet Luokka:Vuonna 2012 kuolleet
Belgian Grand Prix 1979

Belgian Grand Prix 1979 oli Formula 1 -sarjan osakilpailu, joka ajettiin 13. toukokuuta 1979 Zolderin radalla Belgiassa. Kilpailun voitti Ferrarilla ajanut eteläafrikkalainen Jody Scheckter. Kilpailun aikana johdossa olivat Patrick Depailler, Jacques Laffite, Alan Jones ja Jody Scheckter. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Jody Scheckter Ferrari 70 1.39.59,53 7 9 2 26 Jacques Laffite Ligier-Ford 70 + 15,36 1 6 3 3 Didier Pironi Tyrrell-Ford 70 + 35,17 12 4 4 2 Carlos Reutemann Lotus-Ford 70 + 46,49 10 3 5 29 Riccardo Patrese Arrows-Ford 70 + 1.04,31 16 2 6 7 John Watson McLaren-Ford 70 + 1.05,85 19 1 7 12 Gilles Villeneuve Ferrari 69 + 1 krs. 6 8 9 Hans Joachim Stuck ATS-Ford 69 + 1 krs. 20 9 14 Emerson Fittipaldi Fittipaldi-Ford 68 + 2 krs. 23 10 17 Jan Lammers Shadow-Ford 68 + 2 krs. 21 11 4 Jean-Pierre Jarier Tyrrell-Ford 67 + 3 krs. 11 Kesk. 25 Patrick Depailler Ligier-Ford 46 Ulosajo 2 Kesk. 20 James Hunt Wolf-Ford 40 Ulosajo 9 Kesk. 27 Alan Jones Williams-Ford 39 Sähköt 4 Kesk. 1 Mario Andretti Lotus- Ford 27 Jarrut 5 Kesk. 6 Nelson Piquet Brabham-Alfa Romeo 23 Moottori 3 Kesk. 5 Niki Lauda Brabham-Alfa Romeo 23 Moottori 13 Kesk. 16 René Arnoux Renault 22 Turbo 18 Kesk. 35 Bruno Giacomelli Alfa Romeo 21 Ulosajo 14 Kesk. 18 Elio de Angelis Shadow-Ford 21 Ulosajo 24 Kesk. 30 Jochen Mass Arrows-Ford 17 Ulosajo 22 Kesk. 31 Hector Rebaque Lotus-Ford 13 Voimansiirto 15 Kesk. 15 Jean-Pierre Jabouille Renault 13 Turbo 17 Kesk. 28 Clay Regazzoni Williams-Ford 1 Ulosajo 8 DNQ 8 Patrick Tambay McLaren-Ford DNQ 24 Arturo Merzario Merzario-Ford DNQ 22 Derek Daly Ensign-Ford DNQ 36 Gianfrance Brancatelli Kauhsen-Ford == Muuta == *Paalupaikka: Jacques Laffite – 1.21,13 *Nopein kierros: Gilles Villeneuve – 1.23,09 (kierroksella 63) == Lähteet == Luokka:Formula 1 -kausi 1979 Luokka:Belgian Grand Prix
Lohko A jalkapallon Afrikan-mestaruuskilpailuissa 2008

Jalkapallon Afrikan-mestaruuskilpailut 2008 Lohko A:ssa pelasivat isäntämaa Ghana sekä Guinea, Marokko sekä Namibia. ==Pelipaikat== Kaupunki Stadion Kapasiteetti Accra Ohene Djan Stadium 44 000 Sekondi-Takoradi Sekondi-Takoradi Stadium 21 077 ==Lohko== ==Ottelut== 20\. tammikuuta 2–1 (0–0) Accra 55' Gyan (rp.) 64' Kalabane 90' Muntari 21\. tammikuuta 1–5 (1–4) Accra 23' Brendell 2' Alloudi 5' Alloudi 28' Alloudi 40' Sektioui (rp.) 73' Zerka 24\. tammikuuta 3–2 (1–0) Accra 11' Feindouno 60' Aboucherouane 59' Bangoura 90' Ouaddou 63' Feindouno (rp.) 1–0 (1–0) Accra 41' Agogo 28\. tammikuuta 2–0 (1–0) Accra 26' Essien 45' Muntari 1–1 (1–0) Sekondi-Takoradi 62' Youla |width=35% 80' Brendell ==Maalit== 3 maalia * Alloudi 2 maalia * Sulley Muntari * Feinduono * Brian Brendell 1 maali * Junior Agogo * Michael Essien * Asamoah Gyan * Oumar Kalabane * Ismaël Bangoura * Souleymane Youla * Tarik Sektioui * Monsef Zerka * Abdeslam Ouaddou * Hicham Aboucherouane ==Kortit== Tilasto sisältää vain punaiset ja vähintään kaksi keltaista korttia saaneet pelaajat punaiset kortit * Pascal Feindouno keltaiset kortit * Richard Gariseb ==Katso myös== * Lohko B jalkapallon Afrikan-mestaruuskilpailuissa 2008 * Lohko C jalkapallon Afrikan- mestaruuskilpailuissa 2008 * Lohko D jalkapallon Afrikan-mestaruuskilpailuissa 2008 Luokka:Jalkapallon Afrikan-mestaruuskilpailut
Taranton kieli

Taranton kieltä puhutaan Apuliassa, Italian kaakkoisosassa. Useimmat taranton puhujista asuvat Taranton kaupungissa, Apuliassa. Jonkin verran kielen puhujia on myös Yhdysvaltain italialaisperäisessä väestössä, erityisesti Kaliforniassa. Taranto on läheistä sukua italian ja sisilian kielille. Luokka:Italian kielet Luokka:Romaaniset kielet Luokka:Taranton historia
Lohko B jalkapallon Afrikan-mestaruuskilpailuissa 2008

Jalkapallon Afrikan-mestaruuskilpailut 2008 Lohko-B:ssä pelaa Nigeria, Norsunluurannikko, Mali ja Benin. Lohkon ennakkosuosikit olivat Nigeria ja Norsunluurannikko. ==Pelipaikat== Kaupunki Stadion Kapasiteetti Accra Ohene Djan Stadium 44 000 Sekondi-Takoradi Sekondi-Takoradi Stadium 21 077 ==Lohko== Ottelut: 21\. tammikuuta 0–1 (0–0) Sekondi-Takoradi 64' Kalou 1–0 (0–0) Sekondi-Takoradi 49' Kanoute (rp.) 25\. tammikuuta 4–1 (2–0) Sekondi-Takoradi 40' Drogba 90'Omotoyossi 44' Touré Y. 53' Keita 63' Dindane 0–0 (0–0) Sekondi- Takoradi 29\. tammikuuta 2–0 (0–0) Sekondi-Takoradi 53' Mikel 86' Yakubu 3–0 (1–0) Accra 10' Drogba 55' Zoro 85' Sanogo ==Maalit== 2 maalia * Didier Drogba 1 maali * Razak Omotoyossi * Mikel John Obi * Yakubu Aiyegbeni * Frédéric Kanouté * Salomon Kalou * Yaya Touré * Kader Keita * Aruna Dindane * Marco Zoro * Boubacar Sanogo ==Kortit== Tilasto sisältää vain punaiset ja vähintään kaksi keltaista korttia saaneet pelaajat keltaiset kortit * Olofinjana ==Katso myös== * Lohko A jalkapallon Afrikan-mestaruuskilpailuissa 2008 * Lohko C jalkapallon Afrikan-mestaruuskilpailuissa 2008 * Lohko D jalkapallon Afrikan- mestaruuskilpailuissa 2008 Luokka:Jalkapallon Afrikan-mestaruuskilpailut
Snellmaninkatu (Helsinki)

Snellmaninkatu on Helsingin Kruununhaassa sijaitseva etelä-pohjoissuuntainen katu, joka kulkee rinnakkaisen Unioninkadun itäpuolella. Katu alkaa etelässä Aleksanterinkadusta ja kulkee Senaatintorin itäreunaa pitkin Valtioneuvoston linnan ohi. Senaatintorin lisäksi Unioninkadun ja Snellmaninkadun välisissä kortteleissa sijaitsevat muun muassa Helsingin tuomiokirkko, Suomen Pankin päärakennus ja Kansallisarkisto. Suomen Pankin rakennuksen edessä sijaitsee J. V. Snellmanin patsas, jonka mukaan katu on myös nimetty. Vastapäätä, kadun itäpuolella, on Säätytalo. Snellmaninkatu päättyy pohjoisessa Siltavuoreen, ja sen päädyssä Siltavuorenpenkereellä sijaitsee vuonna 1905 valmistunut yliopiston fysiologian laitoksen rakennus. Kadun nimi oli aikaisemmin Nikolainkatu keisari Nikolai I:n mukaan. Nykyisen nimensä se sai vuonna 1928.Helsingin kadunnimet, Helsingin kaupungin julkaisuja n:o 24, 1970 == Lähteet == Luokka:Helsingin kadut Luokka:Kruununhaka Luokka:Johan Vilhelm Snellman
Triumph (yhtye)

Triumph on kanadalainen rockyhtye, joka oli suosittu 1970-luvun lopulla ja 1980-luvulla. Triumph oli useita kertoja ehdolla Juno-palkinnoille, muun muassa Vuoden yhtye -palkinnolle 1979, 1985, 1986 ja 1987. Yhtye perustettiin Torontossa rumpali-laulaja Gil Mooren (s. 1951) ja basisti-kosketinsoittaja- tuottaja Mike Levinen (s. 1949) ) tavattua kitaristi-laulaja-lauluntekijä Rik Emmettin (s. 1953) managerin toimistossa vuonna 1975. ==Albumit== * Triumph (1976) *Rock and Roll Machine (1977) CAN #36 US #185 *‎Just a Game (1979) CAN #19 US #48 kulta *Progressions of Power (1980) CAN #24 US #32 *Allied Forces (1981) CAN #13 US #23 Platina *Never Surrender (1983) CAN #34 US #26 kulta *Thunder Seven (1984) CAN #37 US #35 kulta *Stages (Live) (1985) CAN #31 US #51 *The Sport of Kings (1986) CAN #51 US #108 *Surveillance (1987) CAN #35 US #82 *Classics (kokoelma) (1989) kulta *Edge of Excess (1993) *In the Beginning (1993) Triumph uudelleennimettynä ja re-masteroituna *King Biscuit Flower Hour (In Concert) (DVD) (Live) (1996) *Live at the US Festival (Live) (2003) *A Night of Triumph (DVD) (Live) (2004) *Livin' for the Weekend: Anthology (kokoelma) (2005) *Extended Versions: Triumph (kokoelma) (2006) Luokka:Kanadalaiset rockyhtyeet
Very low density lipoprotein

Very low density lipoprotein (VLDL) on yksi lipoproteiinien luokka. Se sisältää kuljettajaproteiinien lisäksi kolesterolia ja runsaasti triglyseridiä. Verenkiertoon päästyään se luovuttaa triglyseridiä solujen rakennusaineiksi muuttuen low density lipoproteiiniksi (LDL), joka sisältää kuljettajaproteiinien lisäksi enää vain lähinnä kolesterolia. Luokka:Lipoproteiinit
Valkoinen Kani

Valkoinen Kani on Lewis Carrollin Liisan seikkailut ihmemaassa -kirjassa ja -elokuvassa esiintyvä kuvitteellinen hahmo. Valkoinen kani esiintyy heti tarinan alussa, ja hänellä on yllään liivit ja kädessään kello. Hän huudahtaa vähän väliä: "Voi hyvänen aikana, olen myöhässä!" Liisa seuraa kania kaninkoloon ja päätyy ihmemaahan. Valkoinen kani esiintyy tarinassa myös Herttakuninkaan ja Herttakuningattaren sanansaattajana ja palvelijana. Walt Disneyn Liisa Ihmemaassa -elokuvassa Valkoisen kanin nimi on Pekka-Kani. Elokuvassa Liisa seuraa Pekka-Kania koloon ja päätyy ihmemaahan kuten kirjassakin. Pekka-Kani tavataan myös kohdassa, kun Liisa on kasvanut suureksi ja Pekka-Kani luulee häntä hirviöksi. Valkoinen kani esiintyy myös Herttakuningattaren oikeudenkäynnissä. Luokka:Lasten- ja nuortenkirjallisuuden henkilöhahmot Luokka:Kuvitteelliset jänikset ja kaniinit Luokka:Liisa Ihmemaassa
The Onion Movie

The Onion Movie on yhdysvaltalainen satiirikomediaelokuva, joka julkaistiin suoraan DVD:lle vuonna 2008. Se liittyy satiiriseen verkkojulkaisu The Onioniin. Elokuvan ohjasivat Tom Kuntz ja Mike Maguire. Pääosassa näyttelevät muun muassa Steven Seagal ja Len Cariou. == Näyttelijät == == Aiheesta muualla == * Elokuvan traileri Luokka:Vuoden 2008 yhdysvaltalaiset elokuvat Luokka:Yhdysvaltalaiset komediaelokuvat Luokka:Suoraan videolle julkaistut elokuvat
Markku Rönkkö

Markku Rönkkö (s. 7. kesäkuuta 1958 Sonkajärvi) on suomalainen kirjailija, joka on julkaissut romaaneja, novelleja ja esseitä ja kirjoittanut näytelmiä, tv-dokumentteja ja -viihdettä. Hän on opiskellut sosiologiaa, sosiaalipsykologiaa, sosiaaliantropologiaa ja viestintää Helsingin yliopiston Valtiotieteellisessä tiedekunnassa, mutta opinnot keskeytyivät, kun hän aloitti mainostoimistossa. Rönkön työpaikkoja ovat olleet MK-mainos, Unileverin omistama Lintas,Vuoden huiput – parasta suomalaista mainontaa ja graafista suunnittelua 1982, s. 105. SEK,Vuoden huiput – parasta suomalaista mainontaa ja graafista suunnittelua 1985, s. 28. Erma & Horelli1993 , Lürzer’s Archive. Viitattu 17.12.2015. ja Paltemaa Huttunen Santala Oy. Copywriterina ja luovana johtajana Rönkkö on palkittu tärkeimmissä alan kilpailuissa mukaan lukien Cannes, Clio, One Show, New York, London, Epica ja Eurobest. Vuonna 1996 hänet palkittiin mainonnan ja graafisen suunnittelun ammattilaisten Vuoden Huiput -kilpailussa Platinahuipulla , jonka lisäksi hän on saanut muun muassa 18 Kultahuippua, 13 Kultajyvää sekä Matti Viherjuuri -palkinnon. Vuonna 2005 hän sai Amnesty Internationalille tekemästään työstä Cannesin LeijonanLiken kirjakatalogi, syksy 2008, s. 22. Kansallisia ja kansainvälisiä huomionosoituksia on pitkälti yli 400. Rönkön tunnetuimpia kampanjoita ovat Valio Maidon Teemu Selänne, Pohjolan Easy Living, Olvin Ajattele positiivisesti sekä DNA:n Elämä on, jonka slogan tuli osaksi suomalaista arkikieltä. == Teokset == * * * * * * * * * == Lähteet == == Aiheesta muualla == * Markku Rönkkö Helsingin kaupunginkirjaston aihepaketissa * Markku Rönkkö Sanojen ajassa Luokka:Suomalaiset kirjailijat Luokka:Vuonna 1958 syntyneet Luokka:Elävät henkilöt Luokka:Suomalaiset mainonnan suunnittelijat
Kirk Hinrich

Kirk James Hinrich (s. 2. tammikuuta 1981 Sioux City, Iowa) on yhdysvaltalainen kilpauransa päättänyt koripalloilija. Hinrich pelasi NBA:ssa 13 kautta, pisimpään Chicago Bullsissa jossa ansioitui muun muassa kolmen pisteen korintekijänä. Hinrich kuului myös Yhdysvaltain maajoukkueeseen, joka saavutti MM-pronssia Japanista 2006. == Urheilu-ura == === Seurajoukkueet === Hinrich syntyi Iowan Sioux Cityssä ja tutustui lajiin isänsä välityksellä varhaisella iällä. Hinrich opiskeli West High Schoolissa Sioux Cityssä ja Kansasin yliopistossa. Hän aloitti NBA-uransa vuonna 2003 hänet tuon vuoden varaustilaisuuden avauskierroksella varanneessa Chicago Bullsissa. Kesäkuussa 2010, seitsemän Bullsissa pelatun kauden jälkeen, Hinrich myytiin Washington Wizardsiin ja helmikuussa 2011, kesken kauden 2010–2011, Atlanta Hawksiin. Heinäkuussa 2012 hän palasi Chicago Bullsiin vapaana pelaajana tehdyllä sopimuksella. Hinrich on kautta aikain eniten kolmen pisteen koreja tehnyt ja niitä yrittänyt pelaaja kyseisen seuran historiassa. Hinrich heitti NBA- tulokaskaudellaan Bullsissa 144 kolmen pisteen koria, mikä pysyi ennätyksenä Lauri Markkaseen ja kevääseen 2018 asti.https://yle.fi/urheilu/3-10155819 === Maajoukkue === Hinrich kuului Yhdysvaltain joukkueeseen sen voittaessa pronssia Japanin MM-kilpailuissa 2006. == Lähteet == == Aiheesta muualla == Luokka:Yhdysvaltalaiset koripalloilijat Luokka:Chicago Bulls Luokka:Vuonna 1981 syntyneet Luokka:Elävät henkilöt
Australiankiipijät

Australiankiipijät (Climacteridae) on varsin pieni heimo pienenkokoisissa varpuslinnuissa. Niitä löytyy luonnonvaraisina Oseaniasta, vaikkakaan Uudessa- Seelannissa ei lajeja juurikaan näe. Australiankiipijät ovat hyönteissyöjiä, joita ne etsivät yleensä eukalyptuspuiden kuoren päältä sekä alta. Jotkut lajit etsivät hyönteisiä myös maasta, lehtien alta. ==Suvut ja lajit== Australiankiipijöiden heimoon kuuluu kaksi sukua ja kahdeksan lajia: *Sademetsäkiipijät Cormobates ** Papuankiipijä Cormobates placens ** Sademetsäkiipijä Cormobates leucophaea *Kiipijät Climacteris ** Eukalyptuskiipijä Climacteris picumnus ** Nokikiipijä Climacteris melanurus ** Punakulmakiipijä Climacteris erythrops ** Punavatsakiipijä Climacteris rufus ** Savannikiipijä Climacteris affinis == Lähteet == == Aiheesta muualla == *ITIS: Climacteridae Luokka:Australiankiipijät
Bondage Goat Zombie

__NOTOC__ Bondage Goat Zombie on itävaltalaisen Belphegor -yhtyeen seitsemäs täyspitkä albumi vuodelta 2008. Yhtyeen mukaan osa kappaleista käsittelee kuuluisan Markiisi de Saden kirjoitelmia. Albumi julkaistiin Nuclear Blastin kautta Euroopassa 11. huhtikuuta, Pohjois-Amerikassa 15. huhtikuuta ja Brasiliassa 18. huhtikuuta. Albumista on saatavilla myös LP ja digipack. Digipackissa on mukana yhtyeen kuvaamaa lisämateriaalia esimerkiksi albumin teosta studiolla, otoksia Bondage Goat Zombie -musiikkivideon kuvauksista, muutama konserttitaltiointi ja faniosasto. Albumi nousi kotimaassaan Itävallassa albumilistan sijalle 42. Saksassa albumi debytoi albumilistan sijalla 81. == Kappaleet == # # # # # # # # # == Arvostelut == * About.com: About.com: Album review * Allmusic: Allmusic review * Imperiumi: 5/10 == Lähteet == == Aiheesta muualla == * * Luokka:Vuoden 2008 albumit Luokka:Belphegorin albumit
Monacon Grand Prix 1979

Monacon Grand Prix 1979 oli Formula 1 -sarjan osakilpailu, joka ajettiin 27. toukokuuta 1979 Monacon katuradalla Monacossa. Kilpailun voitti Ferrarilla paalupaikalta startannut Jody Scheckter. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Jody Scheckter Ferrari 76 1.55.22,48 1 9 2 28 Clay Regazzoni Williams-Ford 76 + 0,44 16 6 3 2 Carlos Reutemann Lotus-Ford 76 + 8,57 11 4 4 7 John Watson McLaren-Ford 76 + 41,31 14 3 5 25 Patrick Depailler Ligier-Ford 75 Moottori 3 2 6 30 Jochen Mass Arrows- Ford 69 + 7 krs. 8 1 Kesk. 6 Nelson Piquet Brabham-Alfa Romeo 68 Voimansiirto 18 NC 15 Jean-Pierre Jabouille Renault 68 + 8 krs. 20 Kesk. 26 Jacques Laffite Ligier-Ford 55 Vaihdelaatikko 5 Kesk. 12 Gilles Villeneuve Ferrari 54 Voimansiirto 2 Kesk. 27 Alan Jones Williams-Ford 43 Ohjaus 9 Kesk. 4 Jean- Pierre Jarier Tyrrell-Ford 34 Jousitus 6 Kesk. 9 Hans Joachim Stuck ATS-Ford 30 Vanne 12 Kesk. 5 Niki Lauda Brabham-Alfa Romeo 21 Ulosajo 4 Kesk. 3 Didier Pironi Tyrrell-Ford 21 Ulosajo 7 Kesk. 1 Mario Andretti Lotus-Ford 21 Jousitus 13 Kesk. 14 Emerson Fittipaldi Fittipaldi-Ford 17 Moottori 17 Kesk. 16 René Arnoux Renault 8 Ulosajo 19 Kesk. 20 James Hunt Wolf-Ford 4 Voimansiirto 10 Kesk. 29 Riccardo Patrese Arrows-Ford 4 Jousitus 15 DNQ 18 Elio de Angelis Shadow-Ford DNQ 8 Patrick Tambay McLaren-Ford DNQ 17 Jan Lammers Shadow-Ford DNQ 22 Derek Daly Ensign-Ford DNPQ 24 Gianfrance Brancatelli Merzario-Ford == Muuta == *Paalupaikka: Jody Scheckter – 1.26,45 *Nopein kierros: Patrick Depailler – 1.28,82 (kierroksella 69) == Lähteet == Luokka:Formula 1 -kausi 1979 Luokka:Monacon Grand Prix
Lohko C jalkapallon Afrikan-mestaruuskilpailuissa 2008

Jalkapallon Afrikan-mestaruuskilpailut 2008 Lohko C:ssä pelaa Egypti, Sambia, Kamerun ja Sudan. Lohkon ennakkosuosikkeja ovat Egypti ja Kamerun. ==Pelipaikat== Kaupunki Stadion Kapasiteetti Kumasi Baba Yara Stadium 44 000 Tamale Tamale Stadium 21 077 == Lohko == ==Ottelut== 22\. tammikuuta 4–2 (3–0) Kumasi 14' Abd Rabo (rp.) 51' Eto'o 17' Zidan 90' Eto'o (rp.) 45' Zidan 83' Abd Rabo 0–3 (0–1) Kumasi 2' Chamanga 51' Mulenga 59' Katongo 26\. tammikuuta 5–1 (3–0) Kumasi 28' Geremi 90' Katongo 32' Job 44' Emana 65' Eto'o (rp.) 82' Job 3–0 (1–0) Kumasi 78' Abd Rabo (rp.) 78' Aboutreika 89' Aboutreika 30\. tammikuuta 1–1 (1–0) Kumasi 15' Zaky 87' C. Katongo 3–0 (2–0) Tamale 27' Eto'o (rp.) 34' Ali Khider (oma maali) 90' Eto'o ==Maalit== 5 maalia * Samuel Eto'o 3 maalia * Hosni Abd Rabo * Chris Katongo 2 maalia * Mohamed Zidan * Joseph- Désiré Job * Mohamed Aboutreika 1 maali * Amr Zaky * James Chamanga * Jacob Mulenga * Geremi * Achille Emana oma maali * Mohamed Ali Khider ==Katso myös== * Lohko A jalkapallon Afrikan-mestaruuskilpailuissa 2008 * Lohko B jalkapallon Afrikan-mestaruuskilpailuissa 2008 * Lohko D jalkapallon Afrikan- mestaruuskilpailuissa 2008 Luokka:Jalkapallon Afrikan-mestaruuskilpailut
Clyde Drexler

Clyde Austin Drexler (s. 22. kesäkuuta 1962 New Orleans, Louisiana) on yhdysvaltalainen koripalloilija. Hän pelasi NBA-tasolla vuosina 1983–1998 ja voitti yhden mestaruuden kaudella 1994–1995. Drexler opiskeli Houstonissa, Teksasissa, ensin Sterling High Schoolissa, sitten Houstonin yliopistossa. Hän kuului Yhdysvaltain koripallomaajoukkueeseen, joka voitti kultaa Barcelonan kesäolympialaisissa 1992. Drexlerin ammattilaisjoukkueet olivat Portland Trail Blazers (1983–1995) ja Houston Rockets (1995–1998). Kaudella 1991–1992 hänet valittiin NBA:n ykköstähdistöön. Hänet nimettiin vuonna 2001 Oregon Sports Hall of Fameen ja vuonna 2004 tunnetumpaan Springfieldin Basketball Hall of Fameen Massachusettsissa. Drexler kilpaili Yhdysvaltain Tanssii tähtien kanssa -show’n neljännellä tuotantokaudella keväällä 2007. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1962 syntyneet Luokka:Elävät henkilöt
Nick Dinsmore

Nick Dinsmore eli Eugene (s. 17. joulukuuta 1975 Jeffersonville, Indiana, Yhdysvallat) on entinen yhdysvaltalainen World Wrestling Entertainmentin painija, joka on entinen World Tag Team -mestari. Hän painaa 103 kg ja on 183 cm pitkä. Hän ei läpäissyt kolmatta huumetestiä, joten WWE purki sopimuksen.WWE ==Lähteet== ==Aiheesta muualla== *Nick Dinsmore Online World of Wrestling -sivustolla *TV.com elämänvaiheet Luokka:Yhdysvaltalaiset showpainijat Luokka:Vuonna 1975 syntyneet Luokka:Elävät henkilöt
Chris Britton

Christopher Daniel ”Chris” Britton (s. 16. joulukuuta 1982) on yhdysvaltalainen baseballpelaaja (jatkosyöttäjä). Hän opiskeli Plantation High Schoolissa synnyinosavaltiossaan Floridassa. Britton pelasi ensimmäisen Major League -ottelunsa 12. huhtikuuta 2006. Hänen joukkueenaan oli alun perin Baltimore Orioles, mutta saman vuoden 12. marraskuuta hänet osti New York Yankees. == Lähteet == Luokka:Yhdysvaltalaiset baseballpelaajat Luokka:Vuonna 1982 syntyneet Luokka:Elävät henkilöt
Eugene

Eugene voi tarkoittaa: *Eugene, vieraskielinen etunimi *Eugen, etunimi *Eugene, kaupunki Oregonissa, Yhdysvalloissa *Mount Eugene, korkein vuori Ellesmerensaarella *Nick Dinsmore, yhdysvaltalainen showpainija käyttää esiintymisnimeä Eugene
Jaret Wright

Jaret Samuel Wright (s. 29. joulukuuta 1975) on yhdysvaltalainen baseballpelaaja. Hän syntyi Kalifornian Anaheimissa, jossa hän opiskeli Katella High Schoolissa. Wright on toisen sukupolven MLB-tähti; hänen isänsä, Clyde Wright (s. 1941), aloitti ammattilaisuransa vuonna 1966. Nuorempi Wright teki MLB-debyyttinsä 24. kesäkuuta 1997 Cleveland Indians -joukkueessa. Hän on myöhemmin pelannut San Diego Padresissa, Atlanta Bravesissa, New York Yankeesissa ja Baltimore Oriolesissa. == Lähteet == Luokka:Yhdysvaltalaiset baseballpelaajat Luokka:Vuonna 1975 syntyneet Luokka:Elävät henkilöt
Pohjoissatama

Helsingin Pohjoissatama oli Helsingin Kruununhaassa Tervasaaren ympäristössä sijainnut satama. Nykyisin sen alueella sijaitsevat Pohjoisranta-katu ja samanniminen venesatama. Kun Helsingin keskusta 1600-luvulla siirrettiin Vanhankaupunginkoskelta Vironniemelle, Pohjoissatamasta tuli siirretyn Helsingin ensimmäinen satama. Se tunnettiin myös nimellä Itäsatama. 1650-luvulla satamaan valmistui Laivasillaksi kutsuttu pistolaituri, joka oli tuolloin ainoa paikka, johon syvällä kulkevat alukset voitiin kiinnittää. 1700-luvulla sataman kupeeseen rakennettiin vanha tulli- ja pakkahuone. Pohjoissatama oli koko kaupungin pääsatama 1800-luvulle asti, aikana ennen Eteläsatamaa, Länsisatamaa ja Sörnäisten satamaa. Eteläsataman rakentuminen 1810-luvulta lähtien alkoi vähentää Pohjoissataman merkitystä. Pohjoissatamasta Eteläsatamaan johtava Katajanokan kanava avattiin 1840-luvulla. Satamassa oli myös lauttaliikennettä. Talvisin satamaan oli tapana rakentaa näyttävä luistinrata. Edelleen olemassaoleva T-muotoinen Halkolaituri, joka sai nimensä puutavaran tuonnista, rakennettiin vuosina 1889–1891. Halkolaituria on kutsuttu tärkeäksi osaksi Helsingin merellistä kulttuuriperintöä. == Lähteet == ==Aiheesta muualla== * Historiallinen Halkolaituri (krunikka.fi) Luokka:Kruununhaka Luokka:Helsingin satama Luokka:Helsingin historia Luokka:Suomen entiset satamat
Mindanaonluri

Mindanaonluri (Trichoglossus johnstoniae) on sateenkaarilurien sukuun kuuluva kaija. == Koko ja ulkonäkö == Linnun pituus on noin 20 cm. Aikuisen linnun höyhenpuvun yleisväri on vihreä. Otsa ja naama ovat ruusunpunaiset, alapuolen keltaiset höyhenet laajalti vihreäreunaiset tehden sen raidalliseksi, siipien alapeitinhöyhenet ja pyrstön alapeitinhöyhenet kellanvihreät ja pyrstö päältä vihreä, alapuolelta oliivinkeltainen. Nokka on oranssinpunainen, iiris punainen ja koivet vihertävänharmaat. Sukupuolet ovat samanvärisiä.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Mindanaonluri esiintyy Mindanaon saarella Filippiineillä. Lajin kanta on silmälläpidettävä. == Elinympäristö == Mindanaonlurit elävät vuoristometsissä yli kilometrin korkeudella. == Lisääntyminen == Laji on ilmeisesti yksiavioinen. Pesintä tunnetaan vangittuina elävistä linnuista. Pesä on puunkolossa. Naaras munii 2 munaa ja hautoo niitä noin 3 viikkoa. Koiras ruokkii hautovaa naarasta ja yöpyy pesäkolossa. Poikaset lähtevät pesästä noin kuukauden ikäisinä. == Ravinto == Mindanaonluri liikkuvat yleensä parvissa, joissa on noin 15-30 yksilöä. Parvet ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten. == Lähteet == Luokka:Sateenkaarilurit
Clyde Wright

Clyde Wright (s. 20. helmikuuta 1941) on yhdysvaltalainen baseballpelaaja. Hänen poikansa Jaret Wright (s. 1975) on tullut tunnetuksi samasta lajista 1990–2000-luvuilla. Wright pelasi California Angelsissa (1966–1973), Milwaukee Brewersissä (1974) sekä Texas Rangersissa (1975), ja vuonna 1970 hän sai uransa ainoan valinnan All-Star-joukkueeseen. Major League Baseball -uransa jälkeen Wright lähti Japaniin, jossa hän sai sopimuksen Yomiuri Giantsilta. Wright pelasi Japanissa kolme kautta vuosina 1976–1978. == Lähteet == Luokka:Yhdysvaltalaiset baseballpelaajat Luokka:Vuonna 1941 syntyneet Luokka:Elävät henkilöt
Lauri Kiiski

Lauri Kiiski (s. 10. lokakuuta 1980 Tampere) on suomalainen tennispelaaja. Parhaimmillaan hän on yltänyt ATP-maailmanlistalla kaksinpelissä sijalle 427 syyskuussa 2002 ja nelinpelissä sijalle 300 heinäkuussa 2002. Davis Cupissa hän on edustanut Suomea neljässä maaottelussa vuosina 2002–2006. ==Ura== Lokakuussa 2001 ATP-haastajatason IPP Openissa Helsingissä Kiiski voitti toisella kierroksella Tapio Nurmisen, mutta hävisi puolivälierissä Martin Leelle. Huhtikuussa 2002 hän teki Davis Cup -debyyttinsä Eurooppa-Afrikan I ryhmän puolivälierissä. Hän voitti nelinpelissä Jarkko Niemisen kanssa Giorgio Galimbertin ja Mosé Navarran. Heinäkuussa 2006 ATP-haastajatason Tampere Openissa Kiiski selviytyi parinsa Tero Vilenin kanssa loppuotteluun. Loppuottelun he hävisivät Thierry Ascionelle ja Édouard Roger-Vasselinille. ==Lähteet== * ===Viitteet=== Luokka:Suomalaiset tennispelaajat Luokka:Vuonna 1980 syntyneet Luokka:Elävät henkilöt
Gloria Vanderbilt

Gloria Laura Madeleine Sophie Vanderbilt (20. helmikuuta 1924 New York, New York – 17. kesäkuuta 2019 New York, New York) oli yhdysvaltalainen näyttelijä, vaatesuunnittelija, kuvataiteilija, kirjailija ja julkisuuden henkilö. Hän syntyi New Yorkissa tunnettuun Vanderbiltin sukuun. Hänen isänsä kuoli maksakirroosiin Glorian ollessa puolitoistavuotias, ja Glora peri viisi miljoonaa dollaria puoliksi sisarpuolensa kanssa. Vanderbilt opiskeli Art Students League of New Yorkissa. Televisiojulkkis Anderson Cooper on hänen lapsensa neljännestä avioliitosta kirjailija Wyatt Emory Cooperin kanssa. Aiempia puolisoita olivat kapellimestari Leopold Stokowski ja elokuvaohjaaja Sidney Lumet. Yksi lapsista, Carter Cooper, teki itsemurhan 22. heinäkuuta 1988. Vanderbilt kuoli kotonaan Manhattanilla 17. kesäkuuta 2019. Hänellä oli todettu mahasyöpä aiemmin kesäkuun alussa. ==Lähteet== == Aiheesta muualla == * * Anderson Cooper muistelee äitiään, CNN YouTubessa Luokka:Yhdysvaltalaiset näyttelijät Luokka:Yhdysvaltalaiset kirjailijat Luokka:Yhdysvaltalaiset julkisuuden henkilöt Luokka:Vuonna 1924 syntyneet Luokka:Vuonna 2019 kuolleet
Jabal ash Shanabi

Jabal ash Shanabi on Tunisian korkein vuori. Se on 1 544 metriä korkea ja sijaitsee Kasserinen lähellä läntisessä Keski-Tunisiassa. Vuori on mäntymetsän peittämä. ==Lähteet== Luokka:Tunisian maantiede Luokka:Afrikan vuoret
Mikael Ilves

Mikael Ilves (s. 3. helmikuuta 1938) on suomalainen eläinlääkäri ja kirjailija. Ilves on kirjoittanut humoristisia kirjoja lemmikeistä ja niiden omistajista. Hän on pitänyt vuosien varrella kysymys- ja vastauspalstoja lemmikki- ja perhelehdissä. Hän on myös toiminut puheenjohtajana Juliana von Wendtin säätiössä, joka edistää tieteen kehittymistä eläinkokeettomaan suuntaan. Ilvekselle on myönnetty Pro Animalia -palkinto vuonna 1993 räväköistä kannanotoista eläinten puolesta julkisuudessa. ==Teokset== *Basti klinikkakissa, 2002 *Eläinlääkäri liemessä, 1997 *Karvaisia kohtaloita, 1995 *Eläinlääkäri puussa, 1994 ==Aiheesta muualla== *Kirjastot.fi Tietopalvelu Luokka:Suomalaiset eläinlääkärit Luokka:Suomalaiset tietokirjailijat Luokka:Vuonna 1938 syntyneet Luokka:Elävät henkilöt
Troy Glaus

Troy Edward Glaus (s. 3. elokuuta 1976) on yhdysvaltalainen baseballpelaaja (kolmas pesämies). Hän aloitti MLB-uransa Anaheim Angels -joukkueessa 31. heinäkuuta 1998. Glaus kuului Yhdysvaltain baseballmaajoukkueeseen, joka voitti pronssia vuoden 1996 kesäolympialaisissa Atlantassa. Hän on nelinkertainen All-Star-pelaaja (2000–2001, 2003, 2006), jolle on myönnetty World Seriesin "Most Valuable Player" -palkinto (2002) ja kaksi Silver Sluggeria (2000–2001). Glausin joukkueina ovat Angelsin jälkeen olleet Arizona Diamondbacks (2005), Toronto Blue Jays (2006–2007), St. Louis Cardinals (2008–2009) ja Atlanta Braves (2010–). == Lähteet == Luokka:Yhdysvaltalaiset baseballpelaajat Luokka:Vuonna 1976 syntyneet Luokka:Elävät henkilöt
Lohko D jalkapallon Afrikan-mestaruuskilpailuissa 2008

Jalkapallon Afrikan-mestaruuskilpailut 2008 Lohko D:ssa pelasivat Angola, Etelä-Afrikan tasavalta, Senegal ja Tunisia. Lohkosta povataan kisojen tasaisinta. == Lohko == ==Ottelut== 23\. tammikuuta 2–2 (1–1) Tamale 5' Jemâa 45' Sall 82' Traoui 66' Kamara 1–1 (0–1) Tamale 87' van Heerden 29' Manucho 27\. tammikuuta 1–3 (1–0) Tamale 20' Faye 50' Manucho 67' Manucho 78' Flávio 3–1 (3–0) Tamale 8' Santos 88' Mphela 31' Ben Saada 34' Santos 31\. tammikuuta 0–0 (0–0) Tamale 1–1 (1–1) Kumasi 37' Camara 14' van Heerden ==Maalit== 3 maalia * Manucho 2 maalia * Elrio van Heerden * Santos 1 maali * Flávio Amado * Elrio van Heerden * Katlego Mphela * Ibrahima Faye * Moustapha Bayal Sall * Diomansy Kamara * Henri Camara * Issam Jemâa * Mejdi Traoui * Chaouki Ben Saada ==Katso myös== * Lohko A jalkapallon Afrikan-mestaruuskilpailuissa 2008 * Lohko B jalkapallon Afrikan-mestaruuskilpailuissa 2008 * Lohko C jalkapallon Afrikan-mestaruuskilpailuissa 2008 Luokka:Jalkapallon Afrikan- mestaruuskilpailut
Ferencváros

Ferencvárosi Torna Club eli Ferencváros on budapestiläinen urheiluseura. Parhaiten se tunnetaan jalkapalloseurana, joka pelaa Unkarin korkeimmalla sarjatasolla OTP Bank Ligassa. Ferencváros on Unkarin jalkapallohistorian menestynein seura voitettuaan Unkarin-mestaruuden 30 kertaa ja Unkarin cupin 23 kertaa. Vuonna 1965 seura voitti Messucupin. Vuonna 1995 Ferencváros selviytyi ensimmäisenä unkarilaisseurana Mestarien liigan lohkovaiheeseen. Mitropa Cupin seura voitti aikanaan kahdesti. Ferencváros pudotettiin Unkarin toiseksi korkeimmalle sarjatasolle talousvaikeuksien vuoksi vuonna 2006. Aiemmin seura oli pelannut yhtäjaksoisesti maan korkeimmalla sarjatasolla aina pääsarjan perustamisesta eli vuodesta 1901 lähtien. Paluu pääsarjaan onnistui kaudeksi 2009–2010. == Saavutukset == *Unkarin-mestaruus (34) **1903, 1905, 1907, 1909, 1910, 1911, 1912, 1913, 1926, 1927, 1928, 1932, 1934, 1938, 1940, 1941, 1949, 1963, 1964, 1967, 1968, 1976, 1981, 1992, 1995, 1996, 2001, 2004, 2016, 2019, 2020, 2021, 2022, 2023 *Unkarin cup (24) **1913, 1922, 1927, 1928, 1933, 1935, 1942, 1943, 1944, 1958, 1972, 1974, 1976, 1978, 1991, 1993, 1994, 1995, 2003, 2004, 2015, 2016, 2017, 2022 *Unkarin supercup (6) **1993, 1994, 1995, 2004, 2015, 2016 *Messucup (1) **1965 *Mitropa Cup (2) **1928, 1937 == Kuuluisia pelaajia == *Flórián Albert *László Budai *Zoltán Czibor *Ferenc Deák *Zoltán Gera *Tamás Hajnal *Sándor Kocsis *László Kubala *Krisztián Lisztes *György Sárosi *Imre Schlosser *Tibor Simon *Dániel Tőzsér *Zoltán Varga == Entisiä valmentajia == * Thomas Doll * Csaba László * Ricardo Moniz * Stanko Poklepović * Serhi Rebrov * Peter Stöger * Marijan Vlak == Aiheesta muualla == *Viralliset kotisivut Luokka:Unkarilaiset jalkapalloseurat Luokka:Budapestin urheilu
James Blake

James Blake (s. 28. joulukuuta 1979 Yonkers, New York, Yhdysvallat) on yhdysvaltalainen tennispelaaja. Hän oli parhaimmillaan kaksinpelin maailmanlistalla neljäntenä marraskuussa 2006. Blake ylsi vuoden 2006 päättäneessä Masters Cupissa loppuotteluun, jossa hän hävisi Roger Federerille luvuin 6–0, 6–3, 6–4. Samana vuonna hän voitti viisi ATP-turnausta. Koko ammattilaisurallaan hän on voittanut kymmenen kaksinpeli- ja seitsemän nelinpeliturnausta. Grand Slam -turnauksissa hän on parhaimmillaan selviytynyt puolivälieriin Yhdysvaltain avoimissa vuosina 2005 ja 2006 sekä Australian avoimissa vuonna 2008. Blake ilmoitti lopettavansa uransa vuoden 2013 Yhdysvaltain avoimiin. == Turnausvoitot kaksinpelissä == {| class="wikitable" Voitot turnaustyypeittäin Grand Slam (0) Tennis Masters Cup / ATP World Tour Finals (0) ATP Masters Series / ATP World Tour Masters 1000 (0) ATP International Series Gold / ATP World Tour 500 (1) ATP International Series / ATP World Tour 250 (9) N:o Pvm Turnaus Kenttä Finaalivastustaja Erävoitot 1\. 12. elokuuta 2002 Washington, DC, Yhdysvallat Kova Paradorn Srichaphan 1–6, 7–6(5), 6–4 2\. 22. elokuuta 2005 New Haven, Yhdysvallat Kova Feliciano López 3–6, 7–5, 6–1 3\. 10. lokakuuta 2005 Tukholma, Ruotsi Kova (halli) Paradorn Srichaphan 6–1, 7–6(6) 4\. 9. tammikuuta 2006 Sydney, Australia Kova Igor Andrejev 6–2, 3–6, 7–6(3) 5\. 27. helmikuuta 2006 Las Vegas, Yhdysvallat Kova Lleyton Hewitt 7–5, 2–6, 6–3 6\. 17. heinäkuuta 2006 Indianapolis, Yhdysvallat Kova Andy Roddick 4–6, 6–4, 7–6(5) 7\. 25. syyskuuta 2006 Bangkok, Thaimaa Kova (halli) Ivan Ljubičić 6–3, 6–1 8\. 15. lokakuuta 2006 Tukholma, Ruotsi Kova (halli) Jarkko Nieminen 6–4, 6–2 9\. 13. tammikuuta 2007 Sydney, Australia Kova Carlos Moyà 6–3, 5–7, 6–1 10\. 25. elokuuta 2007 New Haven, Yhdysvallat Kova Mardy Fish 7–5, 6–4 == Lähteet == *James Blaken tiedot ATP:n virallisilla sivuilla === Viitteet === == Aiheesta muualla == *James Blaken kotisivut Luokka:Yhdysvaltalaiset tennispelaajat Luokka:Vuonna 1979 syntyneet Luokka:Elävät henkilöt
Tafsir

Tafsir () on Koraanin suurien kielellistä ja historiallista selittämistä. Tafsir-selityksillä on kaksi päätavoitetta. Ensinnäkin ne kytkevät jokaisen suuran Muhammedin elämäkertaan. Tämä on islamin kannalta välttämätöntä, sillä profeetta Muhammed ei varsinaisesti esiinny itse tekstissä. Sana Muhammed löytyy Koraanista vain neljä kertaa, mutta niidenkin osalta on epävarmaa, mitä sillä kulloinkin tarkoitetaan. Varmuudella Muhammedista kerrotaan vain yksi tarina, kertomus siitä, miten Muhammed menee naimisiin ottopoikansa Zaidin vaimon kanssa. Toinen päätavoite on selittää kielellisesti ongelmallisia Koraanin kohtia.Hämeen-Anttila, Islamin käsikirja, sivut 93–96 Koraanin kielitieteelliset ongelmat ovat mittavia, sillä esimerkiksi orientalisti ja Koraanin tutkija Gerd-R. Puin on todennut, että noin viidesosa Koraanista on käsittämätöntä millä kielellä tahansa. Tämä johtuu siitä, että Koraani on kirjoitettu merkistöllä, josta alun perin puuttuivat vokaaleja osoittavat diakriittiset merkit. Lisäksi konsonanttimerkit saattoivat olla yhteisiä jopa viidelle eri konsonantille. Epävarmuutta on lisännyt se, että Koraanin kieli ei ilmeisesti ollut puhdasta arabiaa, vaan arabian ja syyro-aramean sekakieltä. == Tafsir-kirjallisuus == Tafsir-kirjallisuuden merkkipylväs on Muhammad ibn Jarir al-Tabari (838–923). 800-luvun lopulla ja 900-luvun alussa kirjoitettu Tafsir al-Tabari sisältää 37 000 hadithia. Se käy tarkasti läpi koko Koraanin ja antaa kielitieteelliset ja Muhammedin elämään liittyvät selitykset jokaiselle suuralle.Berg, 2000, s. 66 Tabarin erityinen suosikki isnad-ketjuissa oli Muhammedin setä Ibn Abbas, johon monet todistajaketjut päättyivät. Herbert Berg osoitti todistajaketjuja analysoimalla, että al- Tabarin hadithit eivät ainakaan Ibn Abbasin tapauksessa voineet olla aitoja.Berg, 2000, s. 5 Jaakko Hämeen-Anttila arvioi, että eksegeettiset selitykset voivat "joskus" liittyä 800-luvun käsityksiin 600-luvun asemesta. Ibn Kathir (1300–1373) oli mamelukkien ajan Syyriassa elänyt oppinut, jota monet sunnimuslimit pitävät Tabarin jälkeen suurimpana Koraanin selittäjänä. Hänen kymmenen osaa käsittävästä teoksestaan on tehty englanninkielinen lyhennelmä.Ibn Kathir, ei vl. == Katso myös == * Eksegetiikka == Lähteet == * * * * === Viitteet === Luokka:Koraanin tulkinta Luokka:Eksegetiikka
Sevillan katedraali

Sevillan katedraali (Catedral de Santa María de la Sede) on maailman suurin katolinen katedraali, joka sijaitsee Espanjan Sevillassa. Pietarinkirkko on kirkkorakennuksena suurempi, mutta se ei ole katedraali. Kirkko on myös suurin keskiaikainen, goottilaista tyyliä edustava rakennus. Se rakennettiin almohadien moskeijan paikalle 1400-luvun alkuvuosina. Kirkon pohja on 76 kertaa 115 metriä, ja keskiholvin korkeus 42 metriä. Katedraali rakennettiin osoittamaan Sevillan vaurautta kaupungin noustua kaupankäynnin uudeksi keskukseksi Reconquistan jälkeisinä vuosina. Katedraali on Unescon maailmanperintökohde.Unesco == Kuvia == Tiedosto:Catedral 2009 001.jpg|Katedraalin eteläinen julkisivu Tiedosto:La Giralda, Seville, Spain - Sep 2009.jpg|La Giralda (kellotorni) Tiedosto:Puerta del perdón 001.jpg|Puerta del Perdón Tiedosto:Bovedas catedral Sevilla 001.jpg|Keskilaivan holvistoa. Tiedosto:Trascoro, Catedral de Sevilla, Sevilla, España, 2015-12-06, DD 109-111 HDR.JPG|Pääalttarin takainen tila Tiedosto:Vidriera de la Catedral de Santa María de la Sede, Sevilla, España - 20090110.jpg|Lasimaalaus Tiedosto:Rosetón catedral Sevilla 001.jpg|Ruusuikkuna Tiedosto:Sevilla cathedral - tomb of christopher columbus.jpg|Kolumbuksen hauta Tiedosto:Capilla Real de la catedral de Sevilla.jpg|Capilla Real == Katso myös == * La Giralda == Lähteet == Luokka:Unescon maailmanperintökohteet Espanjassa Luokka:Espanjan katedraalit Luokka:Sevillan rakennukset ja rakennelmat Luokka:Kivikirkot
Pohnpeinluri

Pohnpeinluri (Trichoglossus rubiginosus) on sateenkaarilurien sukuun kuuluva kaija. == Koko ja ulkonäkö == Linnun pituus on noin 24 cm. Aikuisen linnun höyhenpuku on yleisväriltään kastanjanruskea ja kaulan sekä alapuolen höyhenten reunat ovat tummemmat synnyttäen raidallisen värityksen. Siipi- ja pyrstösulat ovat oliivinkeltaiset, nokka oranssi (koiras) tai kellanoranssi (naaras), iiris kellanoranssi (koiras) tai vaaleanharmaa (naaras) ja koivet tummanharmaat. Sukupuolet ovat muuten samanvärisiä. Nuoren linnun väritys on samanlainen kuin aikuisen.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Paikallisten asukkaiden lajille antama nimi tarkoittaa "suojautuu aina sateelta", mikä havainnollistaa sen taipumusta suojautua sateella ison lehden alle. == Esiintyminen == Pohnpeinluri esiintyy Pohnpein eli Ponapén saarella Mikronesiassa. Lajin kantaa pidetään silmälläpidettävänä, sillä sen populaatio on saavuttamassa vaarantuneen rajaa ja on pienenemässä. Lajin levinneisyysalue on melko suppea, mutta se ei todennäköisesti ole kaventumassa, sillä laji on hyvin sopeutuva. == Elinympäristö == Pohnpeinlurit elävät metsissä, erityisesti kookospalmumetsiköissä. == Lisääntyminen == Laji on ilmeisesti yksiavioinen. Pesintä tunnetaan puutteellisesti. Pesä sijaitsee kolossa joko kookospalmun latvassa tai jonkin muun suuren puun onkalossa. Naaras munii vain yhden munan. == Ravinto == Pohnpeinlurit liikkuvat yleensä pienissä muutaman yksilön parvissa ja ruokailevat enimmäkseen kookospalmuissa. Ne syövät siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten. == Lähteet == Luokka:Sateenkaarilurit
Jillian Henry

Jillian Marisa Henry (s. 22. lokakuuta 1996 Kalifornia, Yhdysvallat) on yhdysvaltalainen näyttelijä, joka on esiintynyt ääninäyttelijänä useissa eri animaatioelokuvissa. Jillianilla on kaksi isoveljeä, jotka ovat Aaron Henry ja Michael Tyler Henry, he kummatkin ovat myös näyttelijöitä. Jillian tunnetaan melko hyvin animaatioelokuvasta Lilo & Stitch 2, jossa hän esitti Elenan ääntä. Hänen ensiesiintymisensä oli vuonna 1997 televisiosarjassa Unsolved Mysteries, jossa hän esiintyi yhdessä jaksossa. Tuolloin hän oli 1-vuotias. Jillian on esiintynyt myös televisiosarjassa Mullan alla vuonna 2003 yhdessä jaksossa. ==Aiheesta muualla== * Luokka:Yhdysvaltalaiset ääninäyttelijät Luokka:Yhdysvaltalaiset lapsinäyttelijät Luokka:Vuonna 1996 syntyneet Luokka:Elävät henkilöt
Kaukalopallon maailmanmestaruuskilpailut 2000

Kaukalopallon maailmanmestaruuskilpailut 2000 pelattiin Ruotsin Skellefteåssa. Suomi voitti kaikki neljä peliään ja otti MM-kullan. Suomi voitti alkusarjassa Ruotsin, Valko-Venäjän ja Venäjän, joka kaatui myös MM-finaalissa. Luokka:Kaukalopallo Luokka:Vuoden 2000 urheilu Luokka:Maailmanmestaruuskilpailut
John Baldessari

John Baldessari (17. kesäkuuta 1931 National City, Kalifornia – 2. tammikuuta 2020) oli yhdysvaltalainen käsite- ja nykytaiteilija. Hän piti satoja yksityisnäyttelyitä eri puolilla Yhdysvaltoja ja Eurooppaa. Vuonna 1996 Baldessarille myönnettiin Itävallassa Oskar Kokoschka -palkinto. == Lähteet == == Aiheesta muualla == *Timo Valjakka, John Baldessarin muistokirjoitus Helsingin Sanomissa *Henry Joost & Ariel Schulman, A Brief History of John Baldessari Luokka:Yhdysvaltalaiset taiteilijat Luokka:Vuonna 1931 syntyneet Luokka:Vuonna 2020 kuolleet Luokka:Videotaiteilijat
Miller Barber

Miller Barber (31. maaliskuuta 1931 – 11. kesäkuuta 2013) oli yhdysvaltalainen golfaaja. Hän syntyi Louisianan Shreveportissa ja valmistui vuonna 1954 Arkansasin yliopistosta. Vaikka Barber saavutti yksitoista voittoa ammattilaisurallaan PGA Tourilla, hän ei voittanut kertaakaan ”major championshipia”, joihin lukeutuvat The Masters Tournament, Yhdysvaltain avoin golfturnaus, Britannian avoin golfturnaus ja PGA Championship. Muun muassa nykyisellä FBR Openilla hän kuitenkin ylsi mestaruuksiin vuosina 1971 ja 1978. Yli 50-vuotiaana Barber saavutti menestystä senioripelaajana nykyisellä Champions Tourilla. Hän voitti muiden muassa Senior PGA Championshipin (1981), Senior Players Championshipin (1983) ja kolmesti U.S. Senior Openin (1982, 1984, 1985). == Lähteet == Luokka:Yhdysvaltalaiset golfaajat Luokka:Vuonna 1931 syntyneet Luokka:Vuonna 2013 kuolleet
Mandelbrotin joukko

Mandelbrotin joukko eli Mandelbrotin fraktaali on eräs tunnetuimmista fraktaaleista. Joukko on nimetty puolalais-ranskalaisen matemaatikon Benoît Mandelbrotin mukaan, ja se perustuu kompleksilukufunktioon zn+1 = zn2 \+ c, jossa z ja c ovat kompleksilukuja. C on vakio ja z:lle annetaan alkuarvoksi z0 = 0, tällöin yhtälöstä saadaan z1 = c ja edelleen z2 = z1 2 \+ c. Iterointia jatketaan kunnes z:n itseisarvo ylittää arvon 2. Jos c:n itseisarvo on lähellä nollaa, niin z ei milloinkaan saavuta arvoa 2. Tätä vastaa fraktaalin kuvaajan keskellä oleva musta alue. Jos c:n itseisarvo on suuri, esim 2, niin heti ensimmäinen iteraatio saa z:n ylittämän arvon 2. Tätä vastaa kuvan reunoilla olevat tummimmat alueet. Tällä välillä on epämääräisen muotoinen alue, jossa tarvittavien iteraatiokierrosten määrä on vaikeasti ennustettavissa. Kuvassa kukin piste vastaa yhtä c:n arvoa ja kyseisen pisteen väri kertoo tarvittujen iterointikierrosten lukumäärän kyseisellä C:n arvolla. Kaikki pisteet, joiden väri on sama, ovat tarvinneet saman määrän iterointeja. Iterointien lukumäärän kasvun myötä väri muuttuu tumman sinisestä sinisen ja vihreän kautta keltaiseen ja edelleen muihin väreihin. Kuvaan muodostuu selvä reuna-alue, jossa värit vaihtuvat nopeasti. Tällä alueella on tyypillistä, että aivan mitättömän pieni c:n muutos vaikuttaa voimakkaasti ja arvaamattomasti tarvittavien iterointien määrän ja sitä kautta pisteen väriin. == Tarkka määritelmä & peruspiirteitä == Mandelbrotin joukko käsittää ne kompleksifunktion zn+1 = zn2 \+ c muuttujan c arvot, joilla funktion arvo pysyy rajattuna. Jos funktion itseisarvo on koskaan suurempi kuin 2, se kasvaa mielivaltaisen suureksi, täten ei pysy rajattuna. Esimerkiksi C=1 tuottaa lukujonon 0,1,2,5..., ja ei siksi kuulu joukkoon. Toisaalta C=-1 tuottaa lukujonon 0,-1,0,-1,0..., ja kuuluu joukkoon. Joukkoon kuuluvat C:n arvot joko lähestyvät tiettyä pistettä (esim. C=0 tai C=0.1) tai tiettyä sykliä (esim. C=-1). Yksittäistä pistettä lähestyvät arvot muodostavat joukon suurimman kardioidin, muut pisteet joukon loppuosan. Joukko on itseään muistuttava, toisin sanoen se sisältää loputtoman määrän lähes täydellisiä kopioita itsestään. Suurin näistä on nähtävissä joukon "antennissa". Antennin ns. "minijoukko" sisältää itsessään myös antennin, joka puolestaan sisältää vielä pienemmän minijoukon, jne. == Aiheesta muualla == * "Mandelbrot set – online generator" * Fractint-ohjelmisto . * Mandelbrot Fractal Set Trip. Video. * Suomenkieliset ohjelmointiohjeet Mandelbrotin joukon tekemiseksi Lazaruksen TAChart- kaaviokomponentilla. Luokka:Kompleksianalyysi Luokka:Fraktaalit Luokka:Seulonnan keskeiset artikkelit
Suomuluri

Suomuluri (Trichoglossus chlorolepidotus) on sateenkaarilurien sukuun kuuluva kaija. == Koko ja ulkonäkö == Linnun pituus on noin 23 cm. Aikuisen linnun höyhenpuku on yleisväriltään vihreä. Rinnan ja vatsan höyhenet ovat keltaisia levein vihrein reunoin saaden ne näyttämään suomumaisilta. Pyrstön alapeitinhöyhenet, reidet ja kupeiden alaosa ovat vihreät voimakkain keltaisin kuvioin. Siipien alapeitinhöyhenet ja siipisulkien alapinnalla oleva leveä vyö ovat oranssinpunaiset. Nokka punainen, iiris oranssinkeltainen ja koivet harmaanruskeat. Sukupuolet ovat samanvärisiä. Nuorella linnulla iiris on vaaleanruskea ja nokka ruskehtava keltaisin täplin.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Suomuluri esiintyy yleisenä Koillis-Australiassa Queenslandin Cooktownista Uuden Etelä-Walesin Illawaran alueelle sekä joillakin rannikon edustan saarilla. Ne ovat vaelluslintuja, jotka vaeltavat ravinnon perässä. Lajin esiintymisalueen laajuus on 100 000–1 000 000 neliökilometriä ja sen kanta on elinvoimainen. == Elinympäristö == Suomulurit elävät avoimissa metsissä, savanneilla ja teepuutiheiköissä. == Lisääntyminen == Laji on ilmeisesti yksiavioinen. Pesintää tapahtuu koska tahansa toukokuun ja helmikuun välillä. Pesä sijaitsee tavallisesti korkealla puunkolossa. Naaras munii kaksi tai harvoin kolme munaa. Haudonta kestää noin 25 päivää ja ilmeisesti vain naaras hautoo. Molemmat emot ruokkivat poikasia kolmasti päivässä. Poikaset lähtevät pesästä 6–7 viikon ikäisinä. == Ravinto == Suomulurit liikkuvat usein suurissa parvissa ja ruokailevat enimmäkseen eukalyptuspuissa. Ne syövät siitepölyä, mettä, kukkia, siemeniä, marjoja ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten. == Lähteet == Luokka:Sateenkaarilurit